Casa Barrau d'Ancils

Ista pllana charre de la casa Barrau d'Ancils, Ribagorza. Ta altres cases Barrau se veigue casa Barrau (desambigación).

Casa Barrau ye un casal fort d'el llugar d'Ancils, a'l termin municipal de Benás, vall de Benás, Ribagorza, Uesca. Ye una de les tres cases fortes dan torre que ny'i ha a'l llugar, que ye pedanía de Benás; les altres son casa Suprián y casa Escuey.

Hebe perteneixéu a'ls Barrau dende el XVI hasta el siegllo XVIII. A les zagueríes d'isto siegllo, quedaríe hereua d'ista casa una muller, Teresa Barrau, que se va casar dan Tomás Ferraz de casa Faure de Benás. Valentín Ferraz Barrau, consultada el 9 de chinero de 2020. El suyo fillo va estar Valentín Ferraz y Barrau (1792-1866), politico y militar que va estar president d'el Consello de Ministros dan Isabel II y alcalde de Madrit entre 1855 y 1856.

 Arquitectura 

Ye una casa palacio fortificada dan una torre a'l canto septentrional. La cubierta de la torre ye a dos aigües dan llenau de lloseta.

La vivienda, de tres pllantes, tene la frontera de cantos de río irregulars apegats dan argamasa, coma ye regular a l'arquitectura benasquesa. S'aprecien bels cantals repicats de refuerzo a les cantonades, mes que mes a la de la torre. Tene una portalada dan data de 1823 y un escudo familiar a'l timpano. Ara ye Bien d'Intrés Cultural d'Aragón dan codigo SIPCA 1-INM-HUE-004-054-021. Casa Barrau a la web d'el SIPCA d'el Gubierno d'Aragón, consulltada el 9 de chinero de 2020.

 Fills ilustres 

 Valentín Ferraz y Barrau (1792-1866).

 Referencias 

 Se veigue tamé 

 Casa Suprián (Ancils).
 Casa Faure (Benás).
 Casa de Conques.

 Enllaces externos 

Barrau
Barrau, casa
Navarri